ຄົນຜູ້ທີ່ຍິງ ສິງໂຕ Cecil ທີ່ມີຊື່ສຽງ ຂອງຊິມບັບເວ ອອກມາ ໃຫ້ສຳພາດ 
ທັນ​ຕະ​ແ​ພດ ຜູ້​ມີ​ອາຍຸ 55 ປີ ຈາກລັດ Minnesota ກ່າວ​ວ່າ ການ​ຍິງ​ສັດ​ຂອງ​ລາວ ບໍ່​ຜິດ​ກົດ​ໝາຍ ​ແລະ ບໍ່ໄດ້ຖືກຟ້ອງໃນຂໍ້ຫາວ່າກໍ່​ອາ​ຊະ​ຍາ​ກຳ​ໃດໆ.
ໝໍປົວແຂ້ວສະຫະລັດ ຜູ້ທີ່ໄດ້ຂ້າສິງໂຕ ທີ່ເປັນທີ່ຮັກຫອມທີ່ສຸດ ຂອງ Zimbabwe ເມື່ອເດືອນກໍລະກົດຜ່ານມາ ເຊິ່ງກໍ່ໃຫ້ເກີດ ການວິພາກວິຈານ ຂອງນາໆຊາດ ກ່ຽວກັບການລ່າສັດເພື່ອ ລາງວັນນັ້ນ ໄດ້ອອກມາປາກົດຕົວ ຫຼັງຈາກທີ່ໄດ້ມິດງຽບໄປ ເປັນເວລາຫຼາຍອາທິດ ແລະ ໄດ້ໃຫ້ການສຳພາດຄັ້ງນຶ່ງ ນາຍ Walter Palmer ກ່າວໃນການໃຫ້ສຳພາດຮ່ວມ ໃນວັນ ອາທິດຜ່ານມາ ໂດຍໜັງສືພິມ Minneapolis Star Tribune ແລະ ອົງການຂ່າວ Associated Press ວ່າ ນາຍ Palmer ໄດ້ສັງຫານສິງໂຕ ພັນຂົນຄໍດຳດົກທີ່ຫາຍາກ ເຊິ່ງເປັນທີ່ຮັກຫອມ ແລະຮູ້ຈັກກັນດີຄື ສິງ Cecil ນັ້ນ ໂຕທີ່ໄດ້ຖືກຕິດຕາມດ້ວຍ ລະບົບບອກຈຸດທີ່ຕັ້ງໃນທົ່ວໂລກ ຫຼື GPS ທີ່ໃສ່ຢູ່ປອກຄໍ ອັນເປັນສ່ວນນຶ່ງຂອງໂຄງການຄົ້ນຄວ້າຂອງມະຫາວິທະຍາໄລ Oxford ສິງໂຕ Cecil ແມ່ນມີຊື່ສຽງໂດ່ງດັງຢູ່ໃນສວນອຸດທະຍານແຫ່ງຊາດ Hwange ອັນກວ້າງໃຫຍໄພສານຂອງ Zimbabwe ທັນຕະແພດ ຜູ້ມີອາຍຸ 55 ປີ ກ່າວວ່າ ການຍິງສັດຂອງລາວ ບໍ່ຜິດກົດໝາຍ ແລະ ກໍ່ອາຊະຍາກຳໃດໆ